Lav et referat af nedenstående tekst:

Tekst:
Efter det tirsdag blev lovligt at fyre krudt af, så har flere nordjyder benyttet sig af det. Dog viser en ny analyse fra Dansk Erhverv, at den nordjyske nattehimmel nytårsaften vil være mindre lyst op, end den plejer. I blot lidt mere end hver femte husstand forventer man nemlig at fejre nytåret med bulder og brag, og samlet set forventes det, at der bliver købt ind for cirka 300 millioner kroner. Det er 33 procent mindre end sidste år, hvor danskerne forventede at købe for 450 millioner kroner. - Vi ser et markant fald i forventningerne til, hvor mange penge danskerne regner med at bruge på fyrværkeri. Danskerne ser simpelthen ud til at holde lidt mere på pengene i år, og det resulterer altså i færre nytårsknald, siger Frederik Bergenfelt Friis, der er politisk konsulent i Dansk Erhverv. Nordjyderne mindre glade for krudt Dykker man ned i tallene, viser det sig, at nordjyderne forventer at bruge 100 kroner per husstand, hvilket er lidt mindre end de gennemsnitlige 110 kroner på landsplan. Til sammenligning forventer nordsjællænderne at bruge 170 kroner per husstand, hvilket gør dem til topscorerne, når det gælder køb af nytårskrudt. Samtidig viser analysen også, at der er en tydelig kønsfordeling i købet af nytårskrudt. - Også i år vil mændene klart bruge flere penge på fyrværkeri end kvinderne, og den mest raketglade dansker er en mand mellem 40 og 49 år. Men det mest markante er, at danskerne over en bred kam vil bruge færre penge på fyrværkeri i år, siger Frederik Bergenfelt Friis.

Referat:
Dansk Erhverv forventer, at nordjyderne kommer til at bruge færre penge på fyrværkeri end landsgennemsnittet.